CELEX: 32017D1534
Language: hu
Date: 2017-08-31 00:00:00
Title: A Politikai és Biztonsági Bizottság (KKBP) 2017/1534 határozata (2017. augusztus 31.) az Európai Uniónak a Földközi-tenger déli-középső részén folytatott katonai műveletéhez (EUNAVFOR MED SOPHIA művelet) az EU-erők parancsnokának kinevezéséről és a (KKBP) 2017/681 határozat hatályon kívül helyezéséről (EUNAVFOR MED/2/2017)

9.9.2017   
            
            
               HU
            
            
               Az Európai Unió Hivatalos Lapja
            
            
               L 233/4
            
         A POLITIKAI ÉS BIZTONSÁGI BIZOTTSÁG (KKBP) 2017/1534 HATÁROZATA
   (2017. augusztus 31.)
   az Európai Uniónak a Földközi-tenger déli-középső részén folytatott katonai műveletéhez (EUNAVFOR MED SOPHIA művelet) az EU-erők parancsnokának kinevezéséről és a (KKBP) 2017/681 határozat hatályon kívül helyezéséről (EUNAVFOR MED/2/2017)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel az Európai Uniónak a Földközi-tenger déli-középső részén folytatott katonai műveletéről (EUNAVFOR MED SOPHIA művelet) szóló, 2015. május 18-i (KKBP) 2015/778 tanácsi határozatra (1) és különösen annak 6. cikkére,
   mivel:
   
               (1)
            
            
               A (KKBP) 2015/778 határozat 6. cikkének (1) bekezdése alapján a Tanács felhatalmazta a Politikai és Biztonsági Bizottságot (PBB), hogy az EUNAVFOR MED SOPHIA művelet tekintetében meghozza az EU-erők parancsnokának (a továbbiakban: az EU-erők parancsnoka) kinevezéséről szóló határozatokat.
            
         
               (2)
            
            
               A PBB 2017. március 29-én elfogadta a (KKBP) 2017/681 határozatot (2), amellyel Andrea ROMANI ellentengernagyot nevezte ki az EU-erők parancsnokává.
            
         
               (3)
            
            
               Az EU műveleti parancsnoka azt javasolta, hogy Andrea ROMANI ellentengernagy utódjaként 2017. szeptember 1-jei hatállyal Javier MORENO SUSANNA ellentengernagyot nevezzék ki az EUNAVFOR MED SOPHIA művelethez az EU-erők új parancsnokává.
            
         
               (4)
            
            
               2017. június 23-án az Európai Unió Katonai Bizottsága támogatta ezt az ajánlást.
            
         
               (5)
            
            
               A (KKBP) 2017/681 határozatot ezért hatályon kívül kell helyezni.
            
         
               (6)
            
            
               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,
            
         ELFOGADTA EZT A HATÁROZATOT:
   1. cikk
   A Politikai és Biztonsági Bizottság 2017. szeptember 1-jei hatállyal Javier MORENO SUSANNA ellentengernagyot nevezi ki az EU-erők parancsnokává az Európai Uniónak a Földközi-tenger déli-középső részén folytatott katonai műveletéhez (EUNAVFOR MED SOPHIA művelet).
   2. cikk
   A (KKBP) 2017/681 határozat hatályát veszti.
   3. cikk
   Ez a határozat 2017. szeptember 1-jén lép hatályba.
   
      Kelt Brüsszelben, 2017. augusztus 31-én.
      
         
            a Politikai és Biztonsági Bizottság részéről
         
         
            az elnök
         
         W. STEVENS
      
   
   
      (1)  HL L 122., 2015.5.19., 31. o.
   
   
      (2)  A Politikai és Biztonsági Bizottság (KKBP) 2017/681 határozata (2017. március 29.) az Európai Uniónak a Földközi-tenger déli-középső részén folytatott katonai műveletéhez (EUNAVFOR MED SOPHIA művelet) az EU-erők parancsnokának kinevezéséről és a (KKBP) 2016/1079 határozat hatályon kívül helyezéséről (EUNAVFOR MED/1/2017) (HL L 98., 2017.4.11., 18. o.).